open-index/open-wikipedia-markdown huggingface dataset:
அரைச்செவ்விய எண்

கணிதத்தில் **அரைச்செவ்விய எண்**  அல்லது அரைநிறைவெண் (*hemiperfect number*) என்பது மிகைமைச் சுட்டெண்ணைப்  பாதி-முழுவெண்ணாகக்கொண்டதொரு இயல் எண்ணாகும். அதாவது,

:*n* ஓர் இயல் எண்; அதன் வகுஎண் சார்பு *σ*(*n*) (*n* இன் அனைத்து நேர்ம வகுஎண்களின் கூட்டுத்தொகை); *n* இன் மிகைமைச் சுட்டெண்  *σ*(*n*)/*n* = *k*/2  ( *k*, ஒற்றை முழுவெண்) எனில், *n* ஓர் அரைச்செவ்விய எண்.

முதல் அரைச்செவ்விய எண்கள் சில:

:2, 24, 4320, 4680, 26208, 8910720, 17428320, 20427264, 91963648, 197064960, ... 

## எடுத்துக்காட்டு
24,  ஓர் அரைச் செவ்விய எண். ஏனெனில்:

: 24 இன் வகுஎண்களின் கூட்டுத்தொகை:
: 1 + 2 + 3 + 4 + 6 + 8 + 12 + 24 = 60 = &nbsp;×&nbsp;24.
:24 இன் மிகைமைச் சுட்டெண் = 5/2; இது ஒரு பாதி-முழுவெண் ஆகும்.

## ''k''/2 மிகைமைச் சுட்டெண்கொண்ட மிகச்சிறிய அரைச்செவ்விய எண்கள்

கீழுள்ள அட்டவணை *k*/2 (*k*&nbsp;≤&nbsp;13) மிகைமைச்  சுட்டெண்களுக்கான அரைச்செவ்விய எண்களைத் தருகிறது  :

15/2, 17/2 ஆகிய இரு மிகைமைச் சுட்டெண்களைக்கொண்ட மிகச்சிறிய அரைச்செவ்விய எண்களுக்கான தற்போதைய மேல்வரம்பை "மைக்கல் மார்க்கசு" கண்டுபிடித்தார்.

:15/2 மிகைமைச் சுட்டெண்ணுக்கான மிகச்சிறிய அரைச்செவ்விய எண் ≈ ; 17/2 மிகைமைச் சுட்டெண்ணுக்கான மிகச்சிறிய அரைச்செவ்விய எண் ≈ .

19/2 மிகைமைச் சுட்டெண்கொண்ட அரைச்செவ்விய எண்கள் கண்டறியப்படவில்லை.

## மேற்கோள்கள்

பகுப்பு:முழுஎண் தொடர்வரிசைகள்
பகுப்பு:செவ்விய எண்கள்
டெட்ராமெத்தில்வெள்ளீயம்

**டெட்ராமெத்தில்வெள்ளீயம்** (*Tetramethyltin*) என்பது (CH3)4Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். ஓர் எளிமையான கரிம உலோகச் சேர்மமான இது நீர்மநிலையில் காணப்படுகிறது. அமில குளோரைடுகளை மெத்தில் கீட்டோன்களாகவும், அரைல் ஆலைடுகளை அரைல் மெத்தில் கீட்டோன்களாகவும் மாற்றும் செயல்முறையில் இச்சேற்மம் பயனுள்ளதாக இருக்கும். எளிதில் ஆவியாகும் என்பதாலும் நச்சுத்தன்மை வாய்ந்தது என்பதாலும் இதை ஆய்வகத்தில் பயன்படுத்தும் போது கவனமாக இருக்க வேண்டும்.

## தயாரிப்பு
வெள்ளீயம் டெட்ராகுளோரைடுடன் கிரிக்னார்டு வினையாக்கியான  மெத்தில்மக்னீசியம் அயோடைடைச் சேர்த்து வினை புரியச் செய்வதால் டெட்ராமெத்தில்வெள்ளீயம் உருவாகிறது. குளோரின் வாயுவுடன் வெள்ளீயம் உலோகத்தைச் சேர்த்து  வினைபுரியச் செய்து வெள்ளீயம் டெட்ராகுளோரைடு தயாரித்துக் கொள்ளப்படுகிறது.
 
:4 CH3MgI  +  SnCl4  →  (CH3)4Sn  +  4 MgICl

## கட்டமைப்பு
டெட்ராமெதில்வெள்ளீயத்தில்  நான்கு மெத்தில் குழுக்களால் சூழப்பட்ட உலோகம் ஒரு நான்முகி  அமைப்பில் நியோபெண்டேன் கட்டமைப்பை ஒத்துள்ளது.

## பயன்பாடுகள்
### மெத்தில்வெள்ளீய சேர்மங்களின் முன்னோடி
டெட்ராமெத்தில்வெள்ளீயம் சேர்மம்  மும்மெத்தில்வெள்ளீயக் குளோரைடு மற்றும் தொடர்புடைய மெத்தில்வெள்ளீயம் ஆலைடு சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகும். இவை பிற கரிமவெள்ளீயச் சேர்மங்கள் தயாரிக்க உதவும் முன்னோடிகளாக உள்ளன. இந்த மெத்தில்வெள்ளீயக் குளோரைடுகள் கோசெசுகோவ் மறுபகிர்வு வினை மூலம் தயாரிக்கப்படுகின்றன. இவ்வாறு, (CH3)4Sn மற்றும் SnCl4 ஆகியவை 100 °செல்சியசு மற்றும் 200 °செல்சியசு வெப்பநிலைகளுக்கு இடையேயான வெப்பநிலையில் வினைபுரிந்து (CH3)3SnCl சேர்மத்தை ஒரு விளைபொருளாகக் கொடுக்கின்றன.
 
:SnCl4  +  3 (CH3)4Sn   →   4 (CH3)3SnCl

டெட்ராமெத்தில்வெள்ளீயத்தைப் பயன்படுத்தி மும்மெத்தில்வெள்ளீயக் குளோரைடு தயாரிப்பதற்கான இரண்டாவது வழி பாதரச(II) குளோரைடை டெட்ராமெத்தில்வெள்ளீயத்துடன் சேர்த்து வினைபுரியச் செய்வதாகும்.  

:4 HgCl2  +  4 (CH3)4Sn   →   4 Me3SnCl  +  4 MeHgCl

பல்வேறு வகையான மெத்தில்வெள்ளீய சேர்மங்கள் பாலிவினைல் குளோரைடு நிலைப்படுத்திகளுக்கு முன்னோடிகளாகப் பயன்படுத்தப்படுகின்றன

### மேற்பரப்பு செயல்பாடு
டெட்ராமெதில்வெள்ளீயம் வாயு நிலையில் சுமார் 277 ° செல்சியசு வெப்பநிலையில் சிதைகிறது; (CH3)4Sn ஆவி சிலிக்காவுடன் வினைபுரிந்து (CH3)3Sn-ஒட்டுதல் திடப்பொருளைக் கொடுக்கிறது.
:(CH3)4Sn  +  ≡SiOH   →    ≡SiOSn(CH3)3  +  MeH
இந்த வினை மற்ற அல்கைல் பதிலீடுகளாலும் கூட சாத்தியமாகும். இதேபோன்ற ஒரு செயல்பாட்டில், டெட்ராமெதில்வெள்ளீயம் சில சியோலைட்டுகளை −90 °செல்சியசு வெப்பநிலை வரையிலான குறைந்த வெப்பநிலையில் செயல்பட பயன்படுத்தப்படுகிறது.

## கரிமத்தொகுப்பு வினைகளில்
கரிமத் தொகுப்பு வினைகளில் டெட்ராமெதில்வெள்ளீயம்  அமில குளோரைடுகளுடன் பல்லேடியம்-வினையூக்க பிணைப்பு வினைகளுக்கு உட்பட்டு மெத்தில் கீட்டோன்களை அளிக்கிறது.:

:SnMe4  +  RCOCl  →  RCOMe  + Me3SnCl

## மேற்கோள்கள்

பகுப்பு:வெள்ளீய(IV) சேர்மங்கள்
பகுப்பு:கரிமவெள்ளீய சேர்மங்கள்
இந்தியக் குச்சிப்பூச்சி

**கராசியசு மொரோசசு** (*Carausius morosus*) ('பொதுவான', 'இந்திய' அல்லது 'ஆய்வக' குச்சிப்பூச்சி) என்பது பாசுமடோடியா குடும்பச் சிற்றினமாகும். இது பெரும்பாலும் பள்ளிகள் மற்றும் தனிநபர்களால் செல்லப்பிராணிகளாகப் பார்க்கப்படுகிறது. இப்பூச்சிகள் இந்தியாவின் தமிழ்நாட்டைச் சேர்ந்த ஒரு சேகரிப்பிலிருந்து உருவாகியுள்ளன. பெரும்பாலான பாஸ்மடோடியாவைப் போலவே, *க. மொரோசசு*ம் இரவாடுதல் வகையினைச் சார்ந்தது. இவை கன்னிப்பிறப்பு மூலம் தோற்றுவிக்கப்பட்ட பெண் பூச்சிகள் ஆகும். இவற்றால் இனச்சேர்க்கை இல்லாமல் இனப்பெருக்கம் செய்ய முடியும். ஆண் பூச்சிகளைப் பற்றிய செய்திகள் எதுவும் இல்லை. இருப்பினும் வளர்க்கப்படும் நிலையில் இருபாலிகள் (பெண் மற்றும் ஆண் பண்புகள் கொண்ட தனிநபர்கள்) சில நேரங்களில் வளர்க்கப்படுகின்றன.

## விளக்கம்

பெண் பூச்சிகள் நீளமானவை. இவை சுமார் 80-100 மிமீ (3-4 அங்குல நீளம்) நீளத்தில் வெளிர் பச்சை நிறத்திலிருந்து அடர் பழுப்பு நிறத்தில் காணப்படும். முன்னங்கால்களின் அடிப்பகுதியில் சிவப்பு திட்டுகளையும், நடு கால்களில் ஒத்த திட்டுகள் மஞ்சள் நிறத்திலிருக்கும். முட்டைகள் 2 மிமீ (0.8 அங்குலம்) நீளமும், முட்டை வடிவமும், பழுப்பு நிறத்திலும், ஒரு முனையில் பழுப்பு தடித்த அமைப்புடன் காணப்படும். முட்டைகள் பொரிக்கும் போது, அடைப்பு திறக்கப்பட்டு, இருண்ட, சிறிய, சரம் போன்ற துவாரத் திறப்பிலிருந்து இளம் உயிரி வெளியே வலம் வருகிறது. முட்டைகள் ஒற்றைமய மரபுத்திரியுடைன ஆகும்.

## நடத்தை
பிற உயிரிகள் இதனைத் தொந்தரவு செய்யும் போது, முக்கிய பாதுகாப்பு முறையாக மரணித்த பூச்சி போல நடிக்கும். உடல் கடினமாகி, கால்கள் உடலின் மேலே பற்றிப் பிடிக்கப்படும். காற்றில் இலைகளின் இயக்கத்தைப் பிரதிபலிக்கும் வகையில் இவை அசைவதையும் காணலாம்.

பூச்சிகள் இரவில், சுறுசுறுப்பாக இருக்கும்போது உண்கின்றன. பகலில், இவை தங்கள் உணவுத் தாவரங்களில் உடலுக்கு ஏற்ப கால்களுடன் ஓய்வெடுக்கிறார்கள்.

## தற்செயலான அறிமுகங்கள்
இவற்றின் தெளிவற்ற தன்மை காரணமாக, க. மொரோசசு தற்செயலாக அறிமுகப்படுத்தப்பட்ட இனமாகப் பெரிய பிரித்தானியா, தென்னாப்பிரிக்கா மற்றும் அமெரிக்கா உட்பட உலகம் முழுவதும் பதிவு செய்யப்பட்டுள்ளன. இங்கு சில சந்தர்ப்பங்களில் இவை ஒரு பூச்சி தீங்குயிரியாக மாறிவிட்டன. சான் டியாகோ மிருகக்காட்சிசாலையில் மேற்கொள்ளப்பட்ட ஆய்வுகள், ஏராளமான அலங்காரத் தாவரங்களில் இவை அறிமுகப்படுத்தப்பட்ட இனங்களா உள்ளதைக் கண்டறிந்தன.

## மேற்கோள்கள்




பகுப்பு:குச்சிப்பூச்சிகள்
பிரயாக்ராஜ் மாநகராட்சி

**பிரயாக்ராஜ் மாநகராட்சி** (*Prayagraj Municipal Corporation*-முன்னர் அலகாபாத் மாநகராட்சி என அறியப்பட்டது)  என்பது உத்தரப்பிரதேசத்தில் உள்ள பிரயாக்ராஜ் நகரின் ஆளும் குடிமை அமைப்பாகும். இது நகரத்தின் குடிமை உள்கட்டமைப்பு மற்றும் நிர்வாகத்திற்குப் பொறுப்பாகும். இது 1850ஆம் ஆண்டின் 26ஆவது சட்டத்தின் கீழ் *அலகாபாத்தின் நகராட்சி ஆணையமாக* 1863-இல் நிறுவப்பட்டது. ஆணையமானது 1959-இல் மாநகராட்சியாக மாற்றப்பட்டது. இது 365 சதுர கிலோமீட்டர் பரப்பளவை நிர்வகிக்கிறது.

## மேற்கோள்கள்

பகுப்பு:உத்தரப் பிரதேசத்தில் அரசியல்
வாரணாசி மாநகராட்சி

**வாரணாசி மாநகராட்சி** (*Varanasi Municipal Corporation*) என்பது இந்திய மாநிலமான உத்தரப் பிரதேசத்தில் உள்ள வாரணாசி நகரத்தின் நிர்வாகக் குழுவாகும். மாநகராட்சியில் மக்களாட்சி முறையில் தேர்ந்தெடுக்கப்பட்ட உறுப்பினர்கள் உள்ளனர். மாநகரத்தந்தைத் தலைமையில் செயல்படும் குழு நகரின் உள்கட்டமைப்பு மற்றும் பொதுச் சேவைகளை நிர்வகிக்கிறது. மாநிலத்தின் பல்வேறு அரசியல் கட்சிகளைச் சேர்ந்த உறுப்பினர்கள் மாநகராட்சியின் உறுப்பினர்களாகத் தேர்ந்தெடுக்கப்பட்டுச் செயலாற்றுகின்றனர்.

## வரலாறு
வாரணாசி மாநகரத் தந்தை-குழுவுடன் ஒரு பெருநகர நகராட்சியாக இருந்து வருகிறது. வாரணாசி மாநகராட்சி 1959ஆம் ஆண்டின் மாநகராட்சி சட்டத்தின் கீழ் ஒரு நகர் மகாபலிகாவாக 24 சனவரி 1959 அன்று நிறுவப்பட்டது. 1994ஆம் ஆண்டில் இது நகர் நிகம் என்று தரப்படுத்தப்பட்டது. 110 பகுதிகளுடன் தற்போது இதன் கீழ் உள்ள மொத்தப் பரப்பளவு சுமார் 130 சதுர கி. மீ. ஆகும். வாரணாசி மாநகராட்சி பொதுக் கல்வி, நூலகங்கள், பொதுப் பாதுகாப்பு, பொழுதுபோக்கு வசதிகள், சுகாதாரம், நீர் வழங்கல், உள்ளூர் திட்டமிடல் மற்றும் நலன்புரி சேவைகளுக்குப் பொறுப்பாகும். மாந்கரத் தந்தை மற்றும் உறுப்பினர்கள் ஐந்தாண்டுக் காலத்திற்குத் தேர்ந்தெடுக்கப்படுகின்றனர்.

## திட்டங்கள்
தூய்மை இந்தியா இயக்கம், பாரம்பரிய நகர மேம்பாடு மற்றும் வளர்ச்சித் திட்டம், அம்ருத் மற்றும் சீர்மிகு நகரத் திட்டம் போன்ற பல்வேறு அரசுத் திட்டங்களில் வாரணாசி மாநகராட்சி ஒரு பகுதியாக உள்ளது.

## மேற்கோள்கள்

பகுப்பு:உத்தரப் பிரதேசம்
பகுப்பு:வாரணாசி மாவட்டம்
மீச்செவ்விய எண்

கணிதத்தில்  **-மீச்செவ்விய எண்** அல்லது  **-மீநிறைவெண்**  (*-hyperperfect number*) என்பது,  n = 1+k(\sigma(n)-n-1) என்ற முடிவை நிறைவு செய்யும் இயல் எண்  ஆகும். இதிலுள்ள  என்பது  இன் அனைத்து நேர்ம வகுஎண்களின் கூட்டுத்தொகையைக் (வகுஎண் சார்பை) (குறிக்கிறது. ஒரு **மீச்செவ்விய எண்** (*hyperperfect number*) என்பது,  என்ற ஒரு முழுஎண்ணுக்கு  -மீச்செவ்விய எண்ணாகவுள்ள எண்ணாகும். 1-மீச்செவ்விய எண்களான செவ்விய எண்களின் பொதுமைப்படுத்தலாக மீச்செவ்விய எண்கள் அமைகின்றன.

-மீச்செவ்விய எண்களின் தொடர்வரிசையில் முதலிலமையும் சில எண்கள்:
:  இவற்றுக்கு ஒத்த  இன் மதிப்புகள்:  . 

-மீச்செவ்விய எண்களில், செவ்விய எண்களாக இல்லாதவை:
: .

## மீச்செவ்விய எண்களின் பட்டியல்
கீழுள்ள அட்டவணை  இன் சில மதிப்புகளுக்கு -மீச்செவ்விய எண்களையும்  OEIS இல் அவற்ரின் தொடர்வரிசையின் எண்களையும் பட்டியலிடுகிறது:

 ஓர் ஒற்றை முழு எண்ணாகவும், p = \tfrac{3k+1}{2}, q = 3k+4 இரண்டும் பகா எண்களாகவும் இருந்தால்,  ஆனது ஒரு -மீச்செவ்விய எண்ணாக இருக்கும்.  2000 ஆம் ஆண்டில் ஜட்சன் எஸ். மக்கிரேனி, அனைத்து  -மீச்செவ்விய எண்களும் () இதே வடிவில் இருக்குமென்ற அனுமானத்தை வெளியிட்டார். ஆனால் அந்த அனுமானம் நிறுவப்படாத ஒன்றாகவே உள்ளது. மேலும்,    () இரண்டும் ஒற்றைப் பகாஎண்களாகவும்,  ஆனது k(p+q) = pq-1, என்பதை நிறைவு செய்யும் ஒரு முழுவெண்ணாகவுமிருந்தால்,  ஒரு -மீச்செவ்விய எண்ணாகும்.

; p = k+1 ஒரு பகா எண் எனில், அனைத்து  மதிப்புகளுக்கும் q = p^i - p+1  ஆனது பகா எண்ணாக இருந்தால், n = p^{i-1}q ஒரு -மீச்செவ்விய எண்ணாக இருக்கும்.

கீழுள்ள அட்டவணை   இன் சில மதிப்புகளுக்கும், அவற்றுக்கு ஒத்த   இன் மதிப்புகளுக்கும் -மீச்செவ்விய எண்களாக இருக்கும்  இன் பட்டியலைத் தருகிறது:

## மேற்கோள்கள்

* 

### நூல்கள்

* Daniel Minoli, *Voice over MPLS*, McGraw-Hill, New York, NY, 2002,  (p.&nbsp;114-134)

## வெளியிணைப்புகள்
* MathWorld: Hyperperfect number
* A long list of hyperperfect numbers under Data

பகுப்பு:வகுஎண் சார்பு
பகுப்பு:முழுஎண் தொடர்வரிசைகள்
பகுப்பு:செவ்விய எண்கள்
அப்ருசியா

**அப்ருசியா** (*Aprusia*) என்பது *ஓனோபிடே* குடும்பத்தில் உள்ள பேய்ச் சிலந்திகளின் ஒரு பேரினமாகும். இதில் எட்டு ஏற்றுக்கொள்ளப்பட்ட சிற்றினங்கள் உள்ளன. ஏழு சிற்றினங்கள் இலங்கையில் அகணிய உயிரியாகவும் மற்றுமொரு சிற்றினம் இந்திய அகணிய உயிரியாக உள்ளது.

## சிற்றினங்கள்
2022 பிப்ரவரி  நிலவரப்படி  இதில் எட்டு சிற்றினங்கள் உள்ளன

* *அப்ருசியா கட்டரகம* கிரிசுமாடோ & டீல்மேன், 2011 - இலங்கை
* *அப்ருசியா கேரளா* கிரிஸ்மாடோ & டீல்மேன், 2011 - இந்தியா
* *அப்ருசியா கோசுலாண்டென்சிசு* ரணசிங்க & பெஞ்சமின், 2018 - இலங்கை
* *அப்ருசியா ராவானெல்லானென்சிசு* இரணசிங்க & பெஞ்சமின், 2018 - இலங்கை
* *அப்ருசியா இசுட்ரென்யூசு* சைமன், 1893 - இலங்கை
* *அப்ருசியா வன்கேடி* இரணசிங்க & பெஞ்சமின், 2018 - இலங்கை
* *அப்ருசியா வேதா* கிரிசுமாடோ & டீல்மேன், 2011 - இலங்கை
* *அப்ருசியா வெசுடிகேட்டர்* (சைமன், 1893) - இலங்கை

## மேற்கோள்கள்

பகுப்பு:சிலந்திகள்
பகுப்பு:கணுக்காலி பேரினங்கள்
அமேதி மக்களவைத் தொகுதி

**அமேதி** (*Amethi Lok Sabha constituency*) என்பது இந்திய மாநிலமான உத்தரப்பிரதேசத்தில் உள்ள 80 மக்களவை (இந்திய நாடாளுமன்றத்தின் கீழவை) தொகுதிகளில் ஒன்றாகும். இந்த தொகுதி  அமேதி மாவட்டம் முழுவதையும் உள்ளடக்கியது. இந்தத் தொகுதியானது  1967 இல் உருவாக்கப்பட்டது. இதன் முதல் நாடாளுமன்ற உறுப்பினராக  இந்திய தேசிய காங்கிரசின்  வித்யா தர் பாஜ்பாய் தேர்ந்தெடுக்கபட்டார். அவர் 1971 இல் அடுத்த தேர்தலில் தனது இடத்தைத் தக்கவைத்துக் கொண்டார். 1977 தேர்தலில், இந்திராகாந்தியின் இளைய மகன் சஞ்சை காந்தி முதல் முறையாக போட்டியிட்டார். அவரை  ஜனதா கட்சியின் ரவீந்திர பிரதாப் சிங் தோற்கடித்து வெற்றிபெற்றார்.  1980 இல் காங்கிரசின் சஞ்சய் காந்தி  முதன்முறையாக நாடாளுமன்றத்துக்குத் தேர்ந்தெடுக்கபட்டார். அதே ஆண்டின் பிற்பகுதியில், சஞ்சய் காந்தி வானூர்தி விபத்தில் இறந்தார். இதனால் இத்தொகுதிக்கு 1981 இல் இடைத் தேர்தல் நடந்தது. அதில் அவரது சகோதரர்  இராஜீவ் காந்தி 84.18 விழுக்காடு வாக்குகளைப் பெற்று வெற்றிபெற்றார். ராஜீவ் காந்தி 1991 ஆம் ஆண்டு  தமிழீழ விடுதலைப் புலிகள் படுகொலை  செய்யப்படும் வரை இந்த தொகுதியின் உறுப்பினராக இருந்தார். அதே ஆண்டு நடைபெற்ற இடைத் தேர்தலில் காங்கிரசின்  சதீஷ் சர்மா வெற்றிபெற்றார்.  1996 இல் மீண்டும் அவரே தேர்ந்தெடுக்கப்பட்டார். 1998 இல்  பாரதிய ஜனதா கட்சியின் சஞ்சய சின் காங்கிரசின் சர்மாவை   தோற்கடித்தார். ராஜீவ் காந்தியின் மனைவியான, சோனியா காந்தி 1999 முதல் 2004 வரை இந்த தொகுதியை பிரதிநிதித்துவப்படுத்தினார். அவரது மகன், இராகுல் காந்தி, 2004 இல் தேர்ந்தெடுக்கப்பட்டார். 1980 முதல் இத்தொகுதியில் தேர்ந்தெடுக்கப்பட்ட நேரு-காந்தி குடும்பத்தின்  நான்காவது உறுப்பினராவார். 2019 தேர்தலில் பாஜகவின் இசுமிருதி இரானியால்  ராகுல் காந்தி  55,000 வாக்குகள் வித்தியாசத்தில் தோற்கடிக்கப்படும்வரை இந்தத் தொகுதியின் மக்களவை உறுப்பினராக இருந்தார்.

## சட்டமன்றத் தொகுதிகள்
தற்போது அமேதி மக்களவைத் தொகுதியானது ஐந்து சட்டமன்றத் தொகுதிகளை உள்ளடக்கியதாக உள்ளது அவை: திலோய், சலோன், ஜகதீஷ்பூர், கௌரிகஞ், அமேதி ஆகியவை ஆகும். இந்தத் தொகுதியானது வடக்கில் பாராபங்கி மற்றும் பைசாபாத், மேற்கில் ரேபரேலி, கிழக்கில் சுல்தான்பூர், தெற்கில் பிரதாப்கர் ஆகியவ மக்களவைத் தொகுதிகளால் சூழப்பட்டுள்ளது.

## நாடாளுமன்ற உறுப்பினர்கள்

^இடைத் தேர்தல்

## மேற்கோள்கள்

பகுப்பு:அமேதி மாவட்டம்
பகுப்பு:உத்தரப் பிரதேச மக்களவைத் தொகுதிகள்
ஓக்கோசெபாலிடே

**ஓக்கோசெபலிடே** (*Ogcocephalidae*) என்பது கடலடியில் தரையில் ஊர்ந்து செல்லும் ஒரு கடலடி வாழ்க்கை முறையினைத் தழுவிய மீன் குடும்பமாகும். *ஓக்கோசெபாலிடே* தூண்டில் மீன்கள் சில நேரங்களில் வௌவால் மீன், ஆழ்கடல் வௌவால் மீன், கை மீன் மற்றும் கடற் வௌவால் என்று குறிப்பிடப்படுகின்றன. இவை உலகெங்கிலும் உள்ள வெப்பமண்டல மற்றும் மிதவெப்ப மண்டலப் பெருங்கடல்களில் காணப்படுகின்றன. இவை பெரும்பாலும் 200 முதல் 3,000 மீ (660 மற்றும் 9,840 ) ஆழத்தில் காணப்படுகின்றன. ஆனால் இவை  மீ (13,000 ) வரை ஆழமானப் பகுதிகளில் பதிவுச் செய்யப்பட்டுள்ளன. ஒரு சில இனங்கள் மிகவும் ஆழமற்ற கடலோர நீரில் வாழ்கின்றன. சில நேரங்களில் இவை விதிவிலக்காக, ஆற்றின் முகத்துவாரங்களுக்குள் நுழையக்கூடும்.

## பேரினங்கள்
*ஓக்கோசெபாலிடே* பின்வரும் பேரினங்களைக் கொண்டுள்ளது.

* *கோலோப்ரிசு* ப்ராயர், 1902
* *திப்ராஞ்சசு* பீட்டர்ஸ் 1876
* *காலிக்மெட்டசு* அல்காக், 1891
* *காலியூடேயா* வாலென்சியென்சு, 1837
* *காலியூடிச்சிசு* போயி, 1863
* *காலியுடோப்சிசு* கார்மன், 1899
* *மால்தோப்சிசு* அல்காக், 1891
* *ஓக்கோசெபாலசு* பிஷ்ஷர், 1813
* *சோலோசிசுகுவாமா* பிராட்பரி, 1999
* *ஜாலியூட்சு* டி. எசு. ஜோர்டான் & எவர்மேன், 1896

இவை கதிர் மீன்களைப் போலவே தோற்றத்தில் முதுகு வயிற்றுப்புறமாகத் தட்டையாகவும், பெரிய வட்ட அல்லது முக்கோணத் தலையுடன் (கோயிலோபிரிசில் பெட்டி வடிவம் மற்றும் ஒரு சிறிய வால்) காணப்படும். இக்குடும்பத்தின் மிகப்பெரிய மீன்கள் தோராயமாக 50 செமீ (20 அங்குலம்) நீளமுடையன. இலிசியம் தலையின் முன்புறத்தில் ஒரு மாற்றியமைக்கப்பட்ட முதுகு துடுப்பு கதிர் காணப்படும். இது ஒரு குமிழி லூர் வாய்க்கு மேலே ஒரு தீங்கு விளைவிக்கும் குழிக்குள் பின்வாங்கப்படலாம். மற்ற மீன் குழுக்களைப் போல எஸ்கா ஒளிரும் தன்மை கொண்டதல்ல, ஆனால் சுமார் இரண்டு நிமிடங்கள் நீடிக்கும் ஒரு திரவத்தைச் சுரக்கிறது, இது நண்டுகள், நத்தைகள், இறால் மற்றும் சிறிய மீன்கள் போன்ற இரையை ஈர்க்கும் ஓர் இரசாயனக் கவர்ச்சியாகச் செயல்படுவதாகக் கருதப்படுகிறது. இவற்றின் வயிற்று உள்ளடக்கங்களில் செய்யப்பட்ட பகுப்பாய்வு, வௌவால் மீன், ஓட்டுமீன்கள் மற்றும் பல்சுனை புழுக்களை உணவாகக் கொள்கின்றன என்பதைக் குறிக்கிறது.

பல சிற்றினங்களின் இடுப்பு மற்றும் குத துடுப்புகள் தடித்த மற்றும் அடர்த்தியான நிறமுடையவை. இதனால் இதன் உடல் கடலடியினுடன் பொருந்திக் காணப்படும். எனவே இவை எதிரிகளிடமிருந்து மறைந்து காணப்படும். இந்தத் துடுப்புகள் வௌவால் மீன்கள் கடற்பரப்பில் நடக்க உதவுகின்றன. இருப்பினும் துடுப்புகளின் ஒழுங்கற்ற வடிவம் பெரும்பாலான வௌவால் மீன்கள் ஒழுங்கற்று நீந்த காரணமாகிறது.

வௌவால் மீன் மூன்று பொதுவான சிற்றினங்கள் (*ஓக்கோசெபாலசு, ஜாலியூட்சு* மற்றும் *காலியூடிச்திசு*) நெருங்கிய தொடர்புடையவை. இவை ஒவ்வொன்றும் "சகோதர குழு" என்று குறிப்பிடப்படுவதால்."ஒவ்வொரு சிற்றினமும் கிழக்கு பசிபிக் மற்றும் மேற்கு அட்லாண்டிக் பெருங்கடலிலிருந்து சுமார் 56-60 மில்லியன் ஆண்டுகளுக்கு முன்பு உருவானது.

## படங்கள்

படிமம்:Naturalis Biodiversity Center - RMNH.ART.537 - Halieutaea stellata - Yūshi Ishizaki - Cock Blomhoff Collection.jpg|alt=Painting of Halieutaea stellata by Kawahara Keiga, 1825|*காலியூடியாஇசுடெல்லாட்டா* (கவகாரா கீகா, 1825)
படிமம்:Malthopsis_lutea.jpg|alt=The longnose seabat (Malthopsis lutea)|நீண்ட மூக்கு கடல் வௌவால் மீன் (*மால்தோப்சிசு லுடியா)*


## மேற்கோள்கள்

## மேலும் வாசிக்க
* Rade, C. M. (2011). Functional fin morphology of aquatic substrate-based locomotion in ogcocephalid fishes (Lophiiformes;Ogcocephalidae). Integrative and Comparative Biology., 51, E241–E241.

## வெளி இணைப்புகள்
*
சதீசு சர்மா

**சதீசு சி. சர்மா** (அக்டோபர் 11,1947-பிப்ரவரி 17,2021) ஓர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். மேலும் இந்திய அரசாங்கத்தில் மத்திய அமைச்சரவை முன்னாள் உறுப்பினராக இருந்தார். இராஜீவ் காந்தியுடனும், அவரது படுகொலைக்குப் பிறகு, அவரது மனைவியும் காங்கிரசு கட்சியின் தலைவருமான சோனியா காந்தியிடமும் கொண்டிருந்த நெருக்கம் காரணமாக மக்களவை உறுப்பினர் ஆனார்.

## தனிப்பட்ட வாழ்க்கை
சதீசு சர்மா 1947 அக்டோபர் 11 அன்று இந்திய மாநிலமான தெலங்காணா செகந்திராபாத் நகரில் பிறந்தார். தேராதூனில் உள்ள கர்னல் பிரவுன் கேம்பிரிட்ஜ் பள்ளியில் கல்வி பயின்ற இவர், மிசோரியின் கன்சாசு நகரில் வானூர்தி ஓட்டுநராகப் பயிற்சி பெற்றார். பரீதாபாத் மாவட்டத்தில் உள்ள புனித தோப்பான தில்லி-அரியானாவில் உள்ள மங்கர் பானி பழங்குடி நகை அருங்காட்சியகத்தை நிறுவி நடத்தி வந்த இசுடெரி சர்மாவை மணந்தார். இவர் 17 பிப்ரவரி 2021 அன்று கோவாவில் காலமானார்.

## அரசியல் வாழ்க்கை
சர்மான் 1986ஆம் ஆண்டில் மத்தியப் பிரதேசத்திலிருந்து மாநிலங்களவை உறுப்பினராக முதன்முதலில் தேர்ந்தெடுக்கப்பட்டார். 1991ஆம் ஆண்டில் இராஜீவ் காந்தி படுகொலை செய்யப்பட்டதைத் தொடர்ந்து அமேதி மக்களவைத் தொகுதி இடைத்தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார். சனவரி 1993 முதல் திசம்பர் 1996 வரை இவர் பெட்ரோலியம் மற்றும் இயற்கை எரிவாயு அமைச்சராக இருந்தார். 1996ஆம் ஆண்டில் அமேதியிலிருந்து மீண்டும் மக்களவைக்குத் தேர்ந்தெடுக்கப்பட்டார். 1998ஆம் ஆண்டில் அமேதியில் தோல்வியடைந்த பின்னர், 1999ஆம் ஆண்டில் ரேபரேலியிலிருந்து மீண்டும் மக்களவையில் தேர்ந்தெடுக்கப்பட்டார். 2004 முதல் 2016 வரை, உத்தராகண்டம் மற்றும் உத்தரப்பிரதேசத்திலிருந்து மாநிலங்களவை உறுப்பினராகப் பணியாற்றினார்.

அக்டோபர் 2021-ல், பண்டோரா ஆவணங்களில் சர்மாவின் பெயரிடப்பட்டது. இந்த ஆவணங்கள் மூலம் சர்மா சொத்துக்களை வைத்திருந்ததாகவும், பல பன்னாட்டு அறக்கட்டளைகளின் கட்டுப்பாட்டை 1995ஆம் ஆண்டு தொடங்கிக் கொண்டிருந்ததாகவும் தெரிவிக்கப்பட்டது. இவை தேர்தல் ஆணையத்திற்கு அறிவிக்கப்படவில்லை. சர்மாவின் மனைவி இசுடெர்ரே சர்மாவின் கூற்றுப்படி, இவரின் கணவர் கணக்குகள் எதனையும் இல்லை, மேலும் வரி செலுத்தாத சொத்து கையகப்படுத்தப்பட்டது.

## நாடாளுமன்றக் குழுக்கள்

* உறுப்பினர், போக்குவரத்து மற்றும் சுற்றுலா குழு (1999 – 2000)
* உறுப்பினர், பொது விமானப் போக்குவரத்து அமைச்சின் ஆலோசனைக் குழு (அக்டோபர் 2004-மே 2009 மற்றும் ஆகத்து 2009-சூலை 2010)
* உறுப்பினர், போக்குவரத்து, சுற்றுலா மற்றும் கலாச்சாரக் குழு (ஆகத்து 2009-மே 2014)
* உறுப்பினர், நகர்ப்புற மேம்பாட்டுக் குழு (செப்டம்பர் 2014 – 2021)

## மேற்கோள்கள்

## வெளி இணைப்புகள்
* Indian-express.com
* Business-standard.com
* Commoncauseindia.org
* Timesofindia.indiatimes.com
* Rediff.com
* Rediff.com

பகுப்பு:1947 பிறப்புகள்
பகுப்பு:2021 இறப்புகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
வெள்ளீயம்(IV) நைட்ரேட்டு

**வெள்ளீயம்(IV) நைட்ரேட்டு** (*Tin(IV) nitrate*)  என்பது Sn(NO3)4 என்ற என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். நைட்ரிக் அமிலமும் வெள்ளீயமும் சேர்ந்து இந்த உப்பு உருவாகிறது. வெண்மை நிறத்தில் திண்மநிலையில் காணப்படும் இவ்வுப்பு எளிதில் ஆவியாகும். வெற்றிடத்தில் 40 பாகை செல்சியசு வெப்பநிலையில் பதங்கமாகும். மற்ற நைட்ரேட்டுகளைப் போலல்லாமல், வெள்ளீயம்(IV) நைட்ரேட்டு  தண்ணீருடன் வினைபுரிந்து நைட்ரசன் டை ஆக்சைடை உருவாக்குகிறது.

## கட்டமைப்பு
வெள்ளீயம்(IV) நைட்ரேட்டு தைட்டானியம்(IV) நைட்ரேட்டின்  கட்டமைப்பை மிகவும் ஒத்திருக்கிறது, Sn-O பிணைப்பு (2.161 Å) Ti-O பிணைப்பை (2.068 Å) விட சற்றே நீளமாக இருப்பது மட்டுமே இவ்விரண்டுக்குமான முக்கிய வேறுபாடாகும்.

## தயாரிப்பு
முதன்முதலில் 1960 ஆம் ஆண்டுகளில் வெள்ளீயம்(IV) நைட்ரேட்டு  தயாரிக்கப்பட்டது. வெள்ளீயம்(IV) குளோரைடு டைநைட்ரசன் பெண்டாக்சைடுடன்  -78 °செல்சியசு வெப்பநிலையில்  சேர்க்கப்பட்டது. இவ்வினையில் வெள்ளீய்யம்(IV) நைட்ரேட்டும்  நைட்ரைல் குளோரைடும் உருவாகின. 

:SnCl4 + 4 N2O5 → Sn(NO3)4 + 4 NO2Cl

வெள்ளீயம்(II) ஆக்சைடுடன்  நைட்ரிக் அமிலத்தை சேர்த்து வினைபுரியச் செய்து  இந்த சேர்மத்தை தயாரிக்கும் முயற்சியில் வெள்ளீயம்(II) நைட்ரேட்டு ஐதராக்சைடு உருவானது.

## வினைகள்
வெள்ளீயம்(IV) நைட்ரேட்டு தண்ணீருக்கு உணர்திறன் கொண்டதாகும். இது நீராற்பகுப்பு வினைக்கு உட்பட்டு வெள்ளீயம்(IV) ஆக்சைடு மற்றும் நைட்ரசன் டை ஆக்சைடாக மாறுகிறது. முப்புளோரோ அசிட்டிக் அமில நீரிலியுடன் இது வினையில் ஈடுபட்டு (NO2+)2[Sn(OOCCF3)62−] சேர்மத்தைக் கொடுக்கிறது. இது ஒரு நைட்ரோனியம் உப்பாகும்.  முப்புளோரோ அசிட்டிக் அமிலத்துடன் வினைபுரிந்தும் இதையொத்த சேர்மத்தை கொடுக்கிறது. 

வெள்ளீயம்(IV) நைட்ரேட்டு அசிட்டிக் நீரிலி அல்லது அசிட்டிக் அமிலத்துடன் வினைபுரிந்து வெள்ளீயம்(IV) அசிட்டேட்டை உருவாக்குகிறது.  நைட்ரிக் ஆக்சைடுடன் வினைபுரிந்தால் வெள்ளீயம்(IV) ஆக்சிநைட்ரேட்டு உருவாகும்.  உருவாக்குகிறது.

முப்பீனைலார்சீன், முப்பீனைல்பாசுபீனுடன் வெள்ளீயம்(IV) நைட்ரேட்டு வினைபுரிகையில் டைநைட்ரேட்டோவெளீயம்(IV)பிசு (டைபீனைல்பாசுபோனேட்டு) மற்றும் டைநைட்ரேட்டோவெளீயம்(IV) பிசு(டைபீனைலார்சனேட்டு) ஆகிய அணைவுச் சேர்மங்களை அளிக்கிறது.

## மேற்கோள்கள்

பகுப்பு:வெள்ளீய(IV) சேர்மங்கள்
பகுப்பு:நைட்ரேட்டுகள்
அசோக் சிங்

**அசோக் சிங்** (*Ashok Singh*-பிறப்பு 12 சனவரி 1955) ஓர் இந்திய அரசியல்வாதி ஆவார். இவர் 11 மற்றும் 12வது மக்களவையில் பாரதிய ஜனதா கட்சியின் சார்பில் ரேபேரேலி மக்களவைத் தொகுதியிலிருந்து இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார்.

அசோக் சிங் 21 மே 1977 அன்று கிரண் சிங்கை மணந்தார். இவர்களுக்கு இரண்டு மகன்கள் மற்றும் ஒரு மகள் உள்ளனர்.

## வகித்த பதவிகள்
* 1987: பகுதி பிரமுகர், அமவா, ரேபரேலி
* 1989-92: உறுப்பினர், உத்தரப் பிரதேச சட்டமன்றம் (இரண்டு முறை)
* 1996: 11வது மக்களவைக்குத் தேர்ந்தெடுக்கப்பட்டார்
* 1996-98: நகர்ப்புற மற்றும் ஊரக வளர்ச்சிக்கான குழு உறுப்பினர்
* 1998: 12வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
* 1998-99: உறுப்பினர், மனித வள மேம்பாட்டுக் குழு மற்றும் போதைப்பொருள் கட்டுப்பாட்டுக்கான அதன் துணைக் குழு
* பெட்ரோலியம் மற்றும் இயற்கை எரிவாயு அமைச்சகத்தின் ஆலோசனைக் குழு உறுப்பினர்
* தலைவர், மாவட்டம். 1994 முதல் கூட்டுறவு வங்கி லிமிடெட்

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
க. தட்சிணாமூர்த்தி

**க. தட்சிணாமூர்த்தி ஸ்தபதி** என்பவர் தமிழ்நாட்டிலுள்ள இந்தியக் கட்டடக்கலை வல்லுநரும் (ஸ்தபதி) சிற்பியும் ஆவார். இவர் பாரம்பரிய இந்துக் கோயில் கட்டுமானம் மற்றும் சிற்பங்களை உருவாக்குவதில் புகழ்பெற்றவராவார். உலகம் முழுவதிலுமுள்ள பல இந்துக் கோவில்களை வடிவமைத்தும், புனரமைத்தும், நிர்மாணித்தும் இந்தியக் கட்டடக்கலையைப் பாதுகாத்து வருகிறார்.

## தனி வாழ்க்கை
1962 ஆம் ஆண்டு ஜூன் மாதம் 19 ஆம் நாள் சுவாமிநாதன் கருப்பையா ஆச்சாரி (ஸ்தபதி எஸ்.கே. ஆச்சாரி) என்பவருக்கு மகனாகப் பிறந்தார். கன்னியாகுமரியிலுள்ள விவேகானந்தர் நினைவு மண்டபம் மற்றும் திருமலை திருப்பதி தேவஸ்தானம் ஆகிய நிறுவனங்களில் தலைமை ஸ்தபதியாக இருந்தவர் இவர் தந்தையாவார். கன்னியாகுமரியிலுள்ள திருவள்ளுவர் சிலையை உருவாகிய தலைமைச் சிற்பி கணபதி இவரின் மாமா ஆவார். கோயில் கட்டிடக்கலையில் இளநிலை அறிவியல் பட்டமும் தத்துவம், கலாச்சாரம் மற்றும் மதம் ஆகியவற்றில் முதுநிலை அறிவியல் பட்டமும் பெற்றவர். தமிழ்ப் பல்கலைக்கழகத்தில் சிற்பக்கலையில் முனைவர் பட்டமும் பெற்றுள்ளார்.

## பொறுப்புகள்
இவர் பல்வேறு குழுக்களில் பல்வேறு பொறுப்புகளில் பணியாற்றியுள்ளார். தமிழக அரசின் இந்து சமய அறநிலையத் துறையில் பாரம்பரியக் குழுவில் வல்லுநராக நீதிமன்றத்தால் நியமிக்கப்பட்டார். ஸ்தபதி கணபதியின் வாஸ்து வேத அறக்கட்டளையில் நிர்வாக அறங்காவலராகப் பதவி வகிக்கிறார். தமிழ்நாடு இசை மற்றும் நுண் கலைகள் பல்கலைக்கழகத்தின் கல்வி அலுவல் குழுவில் 2015 முதல் 2018 வரை உறுப்பினராக இருந்தார். திருப்பதியிலுள்ள டிடிடி ஸ்ரீவெங்கடேஸ்வரா பாரம்பரிய சிற்பம் மற்றும் கட்டிடக்கலை நிறுவனத்தின் நிபுணர் ஆலோசனைக் குழு உறுப்பினராகப் பணியாற்றியுள்ளார்.

## நூல்கள்
இவர் கோவில் கட்டடக்கலை மற்றும் சிற்பம் தொடர்பாகப் பல நூல்களும் உரைகளும் வழங்கியுள்ளார்.
* இந்திய கட்டடக்கலையின் தன்னாய்வு, ஸ்தபதிய யோகா (ஆங்கிலம்) இந்தியக் கோவில் கட்டடக்கலை பற்றிய விரிவான வழிகாட்டி
* தர்மராஜ ரதத்தின் கட்டடக்கலை மரபு (ஆங்கிலம்) 
* உளிஎழுத்துக்கள், பாரம்பரிய கட்டடக்கலையும் சிற்பக்கலையும் பற்றிய தமிழ் நூல்.

## விருதுகள்
* தமிழ்நாடு அரசு கலை பண்பாட்டுத் துறையின் கலைச்செம்மல் விருது
* சிங்கப்பூர் ஜனாதிபதி ஸ்ரீ. எஸ்.ஆர். நாதன் அவர்களிடமிருந்து  'சில்ப கலா ரத்னம்' பட்டம்
* இந்தியாவின் முன்னாள் பிரதமர் ராஜீவ்காந்தியிடமிருந்து 'தங்கப் பதக்கம்
* கனடாவில் உள்ள மாண்ட்ரீலில் ‘சில்ப சூடாமணி’ விருது
* கர்நாடக முன்னாள் முதல்வர் எஸ். எம். கிருஷ்ணா அவர்களிடமிருந்து 'வாஸ்து சில்பகலா சாகரம்'

## முக்கியக் கட்டுமானங்கள்
இவர் அமெரிக்கா, இங்கிலாந்து, கனடா, ஆஸ்த்ரேலியா, நியூசிலாந்து, மலேசியா, சிங்கப்பூர், இலங்கை உள்ளிட்ட நாடுகளில் 100 க்கும் மேற்பட்ட கோயில்களை வடிவமைத்துள்ளார். 
* பாரதிய வித்தியா பவனின் சன்ஸ்கிருதிக் கேந்திராவிலுள்ள இராமாயணா தரிசன அறை
* கருநாடக மாநிலம் முருதீசுவரா கோவிலில் இருபது அடுக்கு மாடங்களைக் கொண்ட இராஜகோபுரத்தை வடிவமைத்தார்.
* ஐக்கிய அமெரிக்காவில் கன்கார்ட்டிலுள்ள ஸ்ரீ சிவ முருகன் கோவிலைக் கட்டினார்.

## மேற்கோள்கள்

பகுப்பு:தமிழ் சிற்பக் கலைஞர்கள்
பகுப்பு:1962 பிறப்புகள்
பகுப்பு:தமிழர் கட்டிடக்கலைக் கலைஞர்கள்
பகுப்பு:அறிவியல் தமிழ் எழுத்தாளர்கள்
பகுப்பு:வாழும் மக்கள்
குரோமியம்(III) பெர்குளோரேட்டு

**குரோமியம்(III) பெர்குளோரேட்டு** (*Chromium(III) perchlorate*) Cr(ClO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலப்பச்சை நிறத்தில் காணப்படும் இவ்வுப்பு அறுநீரேற்று வடிவில் Cr(ClO4)3·6H2O காணப்படுகிறது. குரோமியம்(III) பெர்குளோரேட்டு தண்ணீரில் கரையும்.   

## தயாரிப்பு
குரோமியம்(III) ஆக்சைடு அல்லது குரோமியம்(III) ஐதராக்சைடை பெர்குளோரிக் அமிலத்துடன் சேர்த்து வினைபுரியச் செய்தால் குரோமியம்(III) பெர்குளோரேட்டைத் தயாரிக்கலாம்:
:Cr2O3 + 6HClO4 → 2Cr(ClO4)3 + 3H2O

## நீரேற்றுகள்
குரோமியம் பெர்குளோரேட்டின் நீரேற்றுகள் பல அறியப்படுகின்றன. அறுநீரேற்று Cr(ClO4)3·6H2O  மற்றும் நோனாநீரேற்று   Cr(ClO4)3·9H2O போன்றவை சில எடுத்துக்காட்டுகளாகும். அனைத்து நீரேற்றுகளும் தண்ணீரில் கரையக்கூடியவையாகவும் நீலப்பச்சை நிறத்திலும் காணப்படுகின்றன.

## தொடர்புடைய சேர்மங்கள்
குரோமியம்(III) பெர்குளோரேட்டு பொருத்தமான சூழ்நிலையில் NH3 உடன் வினைபுரிந்து ஆரஞ்சு நிற ஆறமீன் அணைவுச் சேர்மத்தை  (Cr(ClO4)3·6NH3) உருவாக்கும்.  Cr(ClO4)3(NH3)x என்ற பொதுவாய்ப்பாட்டைக் கொண்ட பிற சேர்மங்களும் அறியப்படுகின்றன. x = 3 ஆக இருக்கும் போது, இந்த சேர்மம் சிவப்பு நிறமாகவும், x = 4 அல்லது 5 ஆக இருக்கும் போது, இது ஆரஞ்சு நிறமாகவும் இருக்கும்.  ஆறமீன் அணைவுச் சேர்மம் வெடிக்கும் தன்மையை கொண்டதாகும்.

Cr(ClO4)3 ஐதரசீனுடன் சேர்ந்து வினைபுரிந்து  ஊதா நிற  Cr(ClO4)3·2N2H4 அணைவுச் சேர்மங்களையும் கொடுக்கிறது. 

Cr(ClO4)3 யூரியாவுடன் சேர்ந்து வினைபுரிந்து Cr(ClO4)3·6CO(NH2)2 போன்ற அறுகோண வடிவமைப்பிலான அணைவுச் சேர்மங்களையும் கொடுக்கிறது.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:பெர்குளோரேட்டுகள்
கேரளாவில் ஊட்டச்சத்து குறைபாடு

சர்வதேச உணவுக் கொள்கை ஆராய்ச்சி நிறுவனம் வெளியிட்டுள்ள இந்திய மாநில பசிக் குறியீட்டின்படி, **கேரளாவில் பசி மற்றும் ஊட்டச்சத்து குறைபாட்டின்** தீவிரம் இந்தியாவில் மிகக் குறைவாக உள்ளது.

இந்திய மாநில பசிக் குறியீட்டின்படிː

* கேரளாவில் 9% குழந்தைகள் எடை குறைவாக உள்ளனர்.
* மொத்த மக்கள் தொகையில் 5.6% பேர் ஊட்டச்சத்து குறைபாட்டால் பாதிக்கப்பட்டுள்ளனர்.
* கேரளாவில் குழந்தை இறப்பு விகிதம் 0.6% ஆகும்.

## மேலும் காண்க

* இந்தியாவில் ஊட்டச்சத்து குறைபாடு

## மேற்கோள்கள்

பகுப்பு:கேரளப் பொருளாதாரம்
பகுப்பு:கேரளச் சமூகம்
இருபீனைல் சல்பைடு

**இருபீனைல் சல்பைடு** (*Diphenyl sulfide*) என்பது (C6H5)2S என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். டைபீனைல் சல்பைடு என்ற பெயராலும் இது அழைக்கப்படுகிறது. கரிமக் கந்தகச் சேர்மமான இது பெரும்பாலும் Ph2S என சுருக்க வடிவத்தில் எழுதப்படுகிறது. வாய்பாட்டிலுள்ள Ph என்ற குறியீடு பீனைலைக் குறிக்கிறது. விரும்பத்தகாத வாசனையுடன் நிறமற்ற திரவமாக இச்சேர்மம் காணப்படுகிறது. மேலும், இதுவோர் அரோமாட்டிக்கு சல்பைடாகும். இம்மூலக்கூறில் இரண்டு பீனைல் வளையங்கள் ஒரு கந்தக அணுவுடன் இணைக்கப்பட்டிருக்கும்.  

## தயாரிப்பு
இருபீனைல் சல்பைடு தயாரிப்பதற்கு பல தயாரிப்பு முறைகள் உள்ளன.  கந்தக ஒற்றைக்குளோரைடும் பென்சீனும் சேர்ந்து ஈடுபடும் பிரீடல் கிராப்ட்சு வினை போன்ற ஒரு வினையில் இருபீனைல் சல்பைடு உருவாகிறது. உலோக வினையூக்கிகளைப் பயன்படுத்தி வினைகளை இணைப்பதன் மூலமும் இருபீனைல் சல்பைடும் இதன் ஒப்புமைகளும் தயாரிக்கப்படுகின்றன. இருபீனைல் சல்போனை ஒடுக்க வினைக்கு உட்படுத்தியும் இதை தயாரிக்கலாம்.

எடிஃபென்பாசு என்ற பூஞ்சைக் கொல்லியின் ஒளிச்சிதைவு வினையிலும் பெருமூலக்கூறுகள் சிறு மூலக்கூறுகளாகச் சிதைக்கப்பட்டு  விளைபொருளாக இருபீனைல் சல்பைடு உருவாகிறது.

மூவரைல் சல்போனியம் உப்புகளைத் தயாரிக்க உதவும் முன்னோடிச் சேர்மமாக இருபீனைல் சல்பைடு பயன்படுகிறது. இவை ஒளிமுன்னெடுப்பிகளாகப் பயன்படுத்தப்படுகின்றன. இருபீனைல் சல்பைடை ஆக்சிசனேற்றத்திற்கு உட்படுத்தி சல்பாக்சைடையும் ஐதரசன் பெராக்சைடையும் பெறமுடியும்.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:வளையச் சேர்மங்கள்
பகுப்பு:கரிமக்கந்தகச் சேர்மங்கள்
பகுப்பு:கந்தகச் சேர்மங்கள்
பகுப்பு:தயோயீத்தர்கள்
கொக்கிளாய் தாக்குதல்

**கொக்கிளாய் தாக்குதல்** (*Kokkilai offensive*) என்பது 1985 பெப்ரவரி 13 ஆம் நாள் இரவு இலங்கையின், முல்லைத்தீவு மாவட்டத்திலுள்ள கொக்கிளாய் என்ற இடத்தில் உள்ள  இலங்கை இராணுவ முகாமின் மீது விடுதலைப் புலிகளால் நடத்தப்பட்ட தாக்குதலாகும்.   ஈழப் போரின்  ஆரம்பக் கட்டத்தில் தமிழ் போராளிக் குழுவொன்று இலங்கை இராணுவத் தளத்தின் மீது நடத்திய முதல் நேரடித் தாக்குதல் இதுவாகும்.

முகாம் லெப்டினன்ட் சாந்த விஜேசிங்கவின் தலைமையில் இயங்கிய கொக்கிளாய் இராணுவ முகாமானது 1985 பெப்ரவரி 13 ஆம் நாள் இரவு பெரும் போராளிகள் குழுவால் தாக்குதலுக்கு உள்ளானது. போராளிகள் அப்போதுதான் முதன்முதலில்  எறிகணையினால் உந்தப்படும் கைக்குண்டுகளைப்  பயன்படுத்தினர். இராணுவ முகாமுக்கு காலையில் துணைப்படைகளின் உதவி கிடைத்தது. 14 போராளிகளின் உடல்கள் முகாமைச் சுற்றி வெளியே இராணுவ வகை சீருடை அணிந்தும், இரவு பார்வை கண்ணாடிகளுடன் கண்டெடுக்கப்பட்டன. கொக்கிளாய் தாக்குதல் என்பது முழு அளவிலான ஆயுத மோதல் என்றும், விடுதலைப் புலிகள் 'அதிநவீனமான எதிரியாக மாறி' வருவதாகவும் அன்றைய  இலங்கை சனாதிபதி ஜே. ஆர். ஜயவர்தனவின் தேசிய பாதுகாப்பு ஆலோசகர் ரவி ஜெயவர்த்தன தேசிய பாதுகாப்புச் அவைக்கு அறிக்கை அளித்தார். இந்தத் தாக்குதலில் விடுதலைப் புலிகளின் முக்கிய உறுப்பினராக ரஞ்சன் கனகரட்ணம்  இறந்தார் என்று நம்பப்படுகிறது. இலங்கை இராணுவத்தின் லெப்டினன்ட் சாந்த விஜேசிங்க, பதவி உயர்வு பெற்றார்.

## மேற்கோள்கள்

பகுப்பு:முதலாம் ஈழப்போர் சமர்கள்
பகுப்பு:1985 இல் இலங்கை
குரோமியம்(III) நைட்ரேட்டு

**குரோமியம்(III) நைட்ரேட்டு**  (*Chromium(III) nitrate*) என்பது Cr(NO3)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இதனுடைய ஒன்பதுநீரேற்று [Cr(H2O)6](NO3)3•3H2O என்ற வாய்பாட்டால் விவரிக்கப்படுகிறது. பொதுவாக குரோமியம்(III) நைட்ரேட்டு சேர்மம்  குரோமியம், நைட்ரேட்டு மற்றும் மாறுபட்ட அளவு நீரைக் கொண்ட பல கனிம சேர்மங்களை விவரிக்கிறது. இவற்றில் மிகவும் பொதுவானது அடர் ஊதாநிறத்தில் நீருறிஞ்சும் தன்மை கொண்ட திண்மநிலையில் இருக்கும் சேர்மம் குரோமியம்(III) நைட்ரேட்டு ஆகக் கருதப்படுகிறது. நீரற்ற பச்சை வடிவமும் அறியப்படுகிறது. குரோமியம்(III) நைட்ரேட் சேர்மங்கள் ஒரு வரையறுக்கப்பட்ட வணிக முக்கியத்துவம் வாய்ந்தவையாகும். இவை சாயமிடும் தொழிலில் சில பயன்பாடுகளைக் கொண்டுள்ளன. குரோமியம் ஒருங்கிணைப்பு அணைவுச் சேர்மங்கள் தயாரிப்பதற்காக கல்வி ஆய்வகங்களில் இது பயன்படுத்தப்படுகிறது. 

## கட்டமைப்பு
ஒப்பீட்டளவில் சிக்கலான [Cr(H2O)6](NO3)3•3H2O என்ற  வாய்பாடு இந்த வேதிப் பொருளின் எளிமையான கட்டமைப்பைக் காட்டுகிறது. குரோமியம் மையங்கள் ஆறு நீர் ஈந்தணைவிகளால் பிணைக்கப்பட்டுள்ளன. இத்திடப்பொருளின் மீதமுள்ள பருமனளவு மூன்று நைட்ரேட்டு எதிர்மின் அயனிகளாலும் மூன்று நீர் மூலக்கூறுகளாலும் ஆக்கிரமிக்கப்பட்டுள்ளது.

## பண்புகள்
நீரற்ற உப்பு பச்சை நிறப் படிகங்களாக உருவாக்குகிறது. இது தண்ணீரில் மிகவும் நன்றாகக் கரையக்கூடியதாகும். ஆனால் நீரற்ற குரோமியம்(III) குளோரைடு இதற்கு மாறனதாகும். அது சிறப்பு நிலைமைகளைத் தவிர்த்து நீரில்  மிக மெதுவாக கரையும். 100 பாகை செல்சியசு வெப்பநிலையில் குரோமியம்(III) நைட்ரேட்டு சிதைவடையும். சிவப்பு-ஊதா நீரேற்றும் தண்ணீரில் அதிகம் கரையும். கார உலோகமற்ற வினையூக்கிகளிலும் ஊறுகாய் தயாரிப்பிலும் இச்சேர்மம் பயன்படுத்தப்படுகிறது.

## தயாரிப்பு
குரோமியம் ஆக்சைடை நைட்ரிக் அமிலத்தில் கரைத்து குரோமியம்(III) நைட்ரேட்டு தயாரிக்கப்படுகிறது.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:நைட்ரேட்டுகள்
ஆச்சார்யா பிரமோத் கிருட்டிணம்

**ஆச்சார்யா பிரமோத் கிருட்டிணம்** (*Acharya Pramod Krishnam*) (சனவரி 4, 1965) இவர் ஒரு இந்திய அரசியல்வாதி ஆவார். பீகாரில் ஒரு பிராமண குடும்பத்தில் பிறந்தவர்.

கிருட்டிணம் சம்பலில் சிறீ கல்கி அறக்கட்டளையை நிறுவியவர். காங்கிரசில் இணைந்து 2014 ஆம் ஆண்டு மக்களவைத் தேர்தலில் உத்தரப் பிரதேசம்  சம்பல் தொகுதியில் போட்டியிட்டு தோல்வியடைந்தார். 2019 மக்களவைத் தேர்தலில் உத்தரப் பிரதேசம் லக்னோவில் காங்கிரசு சார்பில் போட்டியிட்டு தோல்வியடைந்தார்.காங்கிரசு கட்சியின் உத்தரப் பிரதேச ஆலோசனைக் குழுவின் முன்னாள் உறுப்பினராக இருந்தார். இந்த ஆலோசனைக் குழுவானது உத்தரப் பிரதேசத்தில்  பிரியங்கா காந்தி ராபர்ட் வதேரா காங்கிரசு பொறுப்பாளராக இயங்க உதவுவதற்காக உருவாக்கப்பட்டது.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
மாங்கனீசு(II) ஆக்சைடு

**மாங்கனீசு(II) ஆக்சைடு** (*Manganese(II) oxide*) என்பது MnO என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.  இது பச்சை நிற படிகங்களாக உருவாகிறது. உரங்கள் மற்றும் உணவு சேர்க்கைப் பொருட்களின் ஓர் அங்கமாக பெரிய அளவில் இச்சேர்மம்  உற்பத்தி செய்யப்படுகிறது.

## கட்டமைப்பு
பல மோனாக்சைடுகளைப் போலவே, MnO சேர்மமும் பாறை உப்பு கட்டமைப்பை ஏற்றுக்கொள்கிறது. இதில் நேர்மின் அயனிகளும் எதிர்மின் அயனிகளும் எண்முகமாக ஒருங்கிணைக்கப்படுகின்றன. மேலும் பல ஆக்சைடுகளைப் போலவே, மாங்கனீசு(II) ஆக்சைடும் பெரும்பாலும் விகிதாச்சாரவியல் அடிப்படையில் இருப்பதில்லை. இச்சேர்மத்தில் MnO முதல் MnO1.045 வரை விகிதங்கள் மாறுபடும்.

118 கெல்வின் வெப்பநிலைக்கு கீழ் MnO  எதிர்பெர்ரோ காந்தப்பண்பை கொண்டுள்ளது. MnO சேர்மத்தின் காந்தக் கட்டமைப்பானது நியூட்ரான் விளிம்புவளைவு சோதனையால் தீர்மானிக்கப்பட்டது. இச்சோதனையால் தீர்மானிக்கப்பட்ட முதல் சேர்மம் MnO ஆகும். இந்த அறிக்கை 1951 ஆம் ஆண்டில்  வெளிவந்தது. Mn2+ அயனிகள் முகமைய கனசதுர காந்த துணை-அணிக்கோவையை உருவாக்குகின்றன.  அங்கு ஃபெரோ காந்தமாக இணைக்கப்பட்ட தாள்கள் அருகிலுள்ள தாள்களுடன் இணையாக உள்ளன.
## வினைகள்
மாங்கனீசு(II) ஆக்சைடு ஓர் அயனி ஆக்சைடின் பொதுவான இரசாயன வினைகளுக்கு உட்படுகிறது. அமிலங்களுடன் சேர்த்து சூடுபடுத்தும்போது இது தொடர்புடைய மாங்கனீசு(II) உப்பு மற்றும் தண்ணீராக மாறுகிறது.   மாங்கனீசு(II) ஆக்சைடின் ஆக்சிசனேற்ற வினையில் மாங்கனீசு(III) ஆக்சைடை அளிக்கிறது.

## தயாரிப்பு
மாங்கனோசைட்டு என்ற கனிமமாக மாங்கனீசு(II) ஆக்சைடு இயற்கையில் தோன்றுகிறது.
ஐதரசன், கார்பன் மோனாக்சைடு அல்லது மீத்தேன் ஆகியவற்றுடன் சேர்த்து MnO2 சேர்மத்தை   குறைத்தல் வினைக்கு உட்படுத்துவதன் மூலம் வணிக ரீதியாக மாங்கனீசு(II) ஆக்சைடு தயாரிக்கப்படுகிறது:
:MnO2  +  H2  →  MnO  +  H2O
:MnO2 + CO → MnO + CO2
450 °செல்சியசு வெப்பநிலைக்கு சூடாக்கும்போது, மாங்கனீசு(II) நைட்ரேட்டு ஆக்சைடுகளின் கலவையை அளிக்கிறது. MnO2-x, இது ஐதரசனுடன் சேர்க்கப்பட்டு  ≥750 °செல்சியசு வெப்பநிலையில்  மோனாக்சைடாகக் குறைக்கப்படும்.  MnO குறிப்பாக நிலைப்புத்தன்மை கொண்டதாகும். மேலும் ஒடுங்குவதை இது எதிர்க்கிறது.  கார்பனேட்டை சூடாக்குவதன் மூலமும் MnO தயாரிக்கலாம்:
:MnCO3  →   MnO + CO2
இந்த நெருப்பிலிடும் செயல்முறை காற்றில்லா முறையில் நடத்தப்படுகிறது. இது Mn2O3 வடிவத்தை உருவாக்காது. 
ஒரு மாற்று வழியாக பெரும்பாலும் கற்பித்தல் நோக்கங்களுக்காக ஆக்சலேட் முறை பயன்படுத்தப்படுகிறது. இரும்பு ஆக்சைடு மற்றும் வெள்ளீய  ஆக்சைடு ஆகியவற்றின் தயாரிப்புக்கும்  பொருந்தும். ஆக்சிசன் இல்லாத சூழலில் (பொதுவாக CO2 இல்லாத சூழல்) சூடாக்கும்போது, மாங்கனீசு(II) ஆக்சலேட்டு MnO ஆக சிதைகிறது:
:MnC<sub>2</sub>O<sub>4</sub>·2H2O   →   MnO  +  CO2  +  CO  +  2 H2O

## பயன்கள்
மாங்கனீசு சல்பேட்டுடன் சேர்க்கப்பட்டு MnO சேர்மம் உரங்கள் மற்றும் உணவு சேர்க்கைகளின் ஒரு அங்கமாகப் பயன்படுத்தப்படுகிறது. இதற்காக ஆண்டுதோறும் பல ஆயிரம் டன்கள் MnO பயன்படுத்தப்படுகிறது. அல்லைல் ஆல்ககால் தயாரிப்பில் ஒரு வினையூக்கியாகவும், பீங்கான், வண்ணப்பூச்சுகள், வண்ணக் கண்ணாடி, நெசவுத்துணிகளில் அச்சிடுதல் போன்ற பயன்பாடுகளுக்கும் மாங்கனீசு(II) ஆக்சைடு பயன்படுகிறது.

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:தாண்டல் உலோக ஆக்சைடுகள்
மனீஷ் குமார்

**மனிஷ் குமார்** (*Manish Kumar*) (பிறப்பு22 டிசம்பர் 1978) ஒரு இந்திய அரசியல்வாதியும் பீகார் சட்டமன்ற உறுப்பினரும் ஆவார். ஐக்கிய ஜனதா தளம் கட்சியின் உறுப்பினரான இவர், 2009 முதல் பீகார் சட்டப்பேரவையில் தைரையா தொகுதி பிரதிநிதியாக இருந்து வருகிறார்.

## தொடக்க கால வாழ்க்கை மற்றும் கல்வி
பீகாரின் பாகல்பூர் மாவட்டத்தில் உள்ள நாத்நகர் நகரில் மணீஷ் குமார் பிறந்தார். இவர் தில்லி பல்கலைக்கழகத்தில் முதுகலை பட்டயக் கல்வி பெற்றுள்ளார்.

## அரசியல் வாழ்க்கை
1993 ஆம் ஆண்டில் மாணவராக இருந்தபோது மணீஷ் குமார் அரசியலில் நுழைந்தார். 2009 இந்திய பொதுத் தேர்தலில், ஐக்கிய ஜனதா தளத்தின் பூடியோ சவுத்ரி ஜமுய் தொகுதி இருந்து நாடாளுமன்ற உறுப்பினராகத் தேர்ந்தெடுக்கப்பட்டார். சவுத்ரி முன்பு பீகார் சட்டமன்றத்தில் தைரையா தொகுதியின் பிரதிநிதியாக இருந்தார், இதனால் அவரது இடத்தை இழக்க நேரிட்டது. மாநில சட்டப்பேரவைத் தொகுதிக்கான இடைத்தேர்தலில், குமார் ஐக்கிய ஜனதா தளத்தின் வேட்பாளராக நின்று பீகார் சட்டமன்றத்திற்குத் தேர்ந்தெடுக்கப்பட்டார். 2010 பீகார் சட்டப்பேரவைத் தேர்தலிலும், 2015 பீகார் சட்டப் பேரவைத் தேர்தல்களிலும் இரண்டு முறை சட்டமன்றப் தொகுதிக்கு மீண்டும் தேர்ந்தெடுக்கப்பட்டார்.

## சர்ச்சைகள்

### பசபிட்டா கிராமம்
2020 ஜனவரியில், தைரையா தொகுதி உள்ள பசபிட்டா கிராமத்திற்கு விஜயம் செய்தபோது, கிராமத்தில் அடிப்படை வசதிகள் இல்லாததை எதிர்த்து கிராமவாசிகள் மணீஷ் குமாரின் அமைச்சரவை வாகனத்தைச் சுற்றிலும் ஒரு முற்றுகை (சுற்றிவளைப்பு) செய்தனர். 10 ஆண்டுகளுக்கு முன்பு தொடங்கிய பணிகள் முழுமையடையாமல் உள்ளன என்று கிராமவாசிகள் புகார் கூறினர், மேலும் சட்டமன்ற உறுப்பினர் தேர்தலுக்கு முன்பு வரை மட்டுமே தனது தொகுதியை மட்டுமே நினைவில் வைத்திருப்பதாக குற்றம் சாட்டினர். கொண்டு வரப்பட்ட பிரச்சினைகளில், சீரழிந்த நிலையில் இருந்த ஒரே கிராமப் பள்ளியின் நிலை, பள்ளிக்கு முன்னால் ஒரு வடிகால் மீது முறையான பாலம் இல்லாதது மற்றும் ஆற்றின் திசைதிருப்பலுக்கு அருகே ஒரு பாலம் கட்டப்படாமல் இருப்பது, அங்கு தண்ணீரின் ஓட்டத்தை தற்காலிகமாக தடுக்க மண் கொட்டப்பட்டும் பல ஆண்டுகளாக எந்த கட்டுமானமும் தொடங்கப்படாமல் இருப்பது, கொட்டப்பட்ட மண் அடைத்திருப்பதன் காரணமாக வயல்களுக்கும் தோட்டங்களுக்கும் நீரின் வழியை அடைத்து பயிர்களை அழித்தது ஆகியவை அடங்கும்.

### ரிக்ஷா ஓட்டுநர் துஷ்பிரயோகம்
2020 செப்டம்பரில், மணிஷ் குமார் ஒரு ரிக்சா ஓட்டுநரை தண்டனையாக மீண்டும் மீண்டும் உட்கார்ந்து எழும்படி கட்டாயப்படுத்தும் படம் சமூக ஊடகங்களில் வைரலாகியது. இந்த படம் அதிகாரத்தை துஷ்பிரயோகம் செய்ததாக குற்றம் சாட்டி சட்டமன்ற உறுப்பினர் மீது சீற்றத்தை ஏற்படுத்தியது. எவ்வாறாயினும், சாலையில் போக்குவரத்து நெரிசலை ஏற்படுத்தியதாக குற்றம் சாட்டிய ஓட்டுநருக்கு நடைமுறை அறிவை வழங்குவதாகவும், சாலையில் கூட்டத்திலிருந்து தனது உயிரைக் காப்பாற்றியதாகவும் சட்டமன்ற உறுப்பினர் கூறினார்.

## மேற்கோள்கள்

பகுப்பு:வாழும் மக்கள்
பகுப்பு:1978 பிறப்புகள்
நாகர்கோட் பட்டாக்கத்தி பாம்பு

**நாகர்கோட் பட்டாக்கத்தி பாம்பு** எனப்படுவது ஒலிகோடான் பேரினத்தினைச் சார்ந்த ஒரு சிற்றினம் ஆகும். *ஒலிகோடான் எரித்ரோகாசுடர்* (*Oligodon erythrogaster*) எனும் இப்பாம்பு, இந்தியா மற்றும் நேபாளத்தில் காணப்படுகிறது. *எரித்ரோகாசுடர்* என்ற சிற்றினப் பெயர் கிரேக்க வார்த்தைகளான *எரித்ரோ*- மற்றும் *கேசுடர்* என்பதிலிருந்து பெறப்பட்டது. இதன் பொருள் முறையே சிவப்பு மற்றும் வயிறு ஆகும்.

## மேற்கோள்கள்

பகுப்பு:இந்திய ஊர்வன
பகுப்பு:ஒலிகோடான்
இசுகவுட்டிங் ஃபார் பாய்சு

**''இசுகவுட்டிங் ஃபார் பாய்சு: எ ஹேண்ட்புக் ஃபார் இன்ஸ்ரக்சன் இன் குட் சிட்டிசன்சிப்** (Scouting for Boys: A handbook for instruction in good citizenship தமிழாக்கம்: சிறுவர் சாரணியம்: நல்ல குடியுரிமைக்கான வழிகாட்டுதலுக்கான கையேடு*) *பரவலாக ஸ்கவுட்டிங் ஃபார் பாய்ஸ்* என அறியப்படும் இந்நூலானது 1908 முதல் பல்வேறு பதிப்புகளில் வெளியிடப்பட்ட [[சாரணியம்|சாரணிய]] பயிற்சி பற்றிய நூலாகும். ஆரம்பப் பதிப்புகள் [[பேடன் பவல்|ராபர்ட் பேடன் பவல்]] என்பவரால் எழுதப்பட்டு விளக்கப்பட்டது, பிற்காலப் பதிப்புகள் மற்றவர்களால் மீண்டும் விரிவாக எழுதப்பட்டன. இந்த நூல் முதலில் [[பிரித்தானியப் பேரரசு]] மற்றும் குடிமக்களாக கடமையாற்றுவது பற்றிய ஆய்வுகள், கண்காணிப்பு, மரவேலை திறன்கள், சுய-ஒழுக்கம் மற்றும் சுய-மேம்பாடு ஆகியவற்றில் சுய-அறிவுறுத்தலுக்கான கையேடாக இருந்தது. இது அவரது சிறுவயது அனுபவங்கள், [[இரண்டாம் பூவர் போர்|இரண்டாம் போயர் போரின்]] போது [[மேப்கிங் சிறுவர் படை|மேப்கிங் சிறுவர் படையிலான]] இவரது அனுபவம் , இங்கிலாந்தின் பிரவுன்சீ தீவில் உள்ள அவரது சோதனை முகாமின் அடிப்படையில் எழுதப்பட்டது.

== வரலாறு ==
*இசுகவுட்டிங் ஃபார் பாய்சு* (1908) என்பது பேடன்-பவலின் முந்தைய புத்தகமான *Aids to Scouting* (1899)  என்பதன் மறு ஆக்கமாகும். எர்னஸ்ட் தாம்சனால் எழுதப்பட்ட *தி பிர்ச் பார்க் ரோல் ஆஃப் தி வூட்கிராஃப்ட் இந்தியன்ஸ்'' (1906) நூலில் இடம்பெற்ற இளைஞர்களுக்கான பயிற்சி யோசனைகளை  வெளிப்படையாகவே இந்நூலில் எழுதப்பட்டது. பின்னர், தாம்சன் அமெரிக்காவின் சாரணரின் தலைமை சாரணர் ஆனார்.  

## பதிப்புகள்
இலண்டனைச் சேர்ந்த சி. ஆர்தர் பியர்சன் லிமிடெட் மூலம் தொடர்ந்து முப்பதுக்கும் மேற்பட்ட பதிப்புகளில் இந்நூல் வெளியிடப்பட்டுள்ளது. மேலும், தமிழ் உள்ளிட்ட உலகின் அனைத்து முக்கிய மொழிகளிலும் மொழிபெயர்க்கப்பட்டுள்ளது. 100 மில்லியன் நூல்கள் அச்சிடப்பட்டு, சிறந்த விற்பனையான புத்தகங்களின் பட்டியலில் சிறந்த இடத்தைப் பிடித்துள்ளது.   www.scoutingforboysroundtheworld.org என்ற இணையப் பக்கம் 300க்கும் மேற்பட்ட வெவ்வேறு பதிப்புகளைக் கண்டறிந்து, இந்த இணையப் பக்கம் வழியாக அணுகக்கூடிய தரவுத்தளத்தில் சேர்த்துள்ளது. பயனர்கள் விடுபட்ட பதிப்புகளையும் தரவுத்தளத்தில் சேர்க்கலாம்.

## மேற்கோள்கள்

பகுப்பு:சாரணியம்
பிளிக்கேர் பட்டாக்கத்தி பாம்பு

**பிளிக்கேர் பட்டாக்கத்தி பாம்பு** அல்லது **சாவக பட்டாக்கத்தி பாம்பு** என்பது *ஒலிகோடான் புரோபின்கசு* (*Oligodon propinquus*) ஆகும். இது கொலுப்ரிடே குடும்பத்தில் *ஒலிகோடான்* பேரினத்தினைச் சார்ந்த ஒரு சிற்றினம் ஆகும்.

இந்த பாம்பு இந்தோனேசியாவின் சாவகம் தீவில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:இந்தோனேசிய உயிரினங்கள்
பகுப்பு:ஒலிகோடான்
மோரிசே பட்டாக்கத்தி பாம்பு

**மோரிசே பட்டாக்கத்திப் பாம்பு** (*Morice's kukri snake*) என்று பொதுவாக அழைக்கப்படும் *ஒலிகோடான் மோரிசி* (*Oligodon moricei*) என்பது கொலுப்ரிடே குடும்பத்தைச் சேர்ந்த ஒரு பாம்பு ஆகும். இந்த சிற்றினம் தெற்கு வியட்நாமில் மட்டுமே காணப்படும் அகணிய உயிரி ஆகும்.

## சொற்பிறப்பியல்
மோரிசே பட்டாகத்தி பாம்பின் சிற்றினப் பெயரான, மோரிசே, பிரான்சு இயற்கை ஆர்வலர் ஆல்பர்ட் மோரிசின் நினைவாக இடப்பட்டுள்ளது.

## விளக்கம்
மோரிசே பட்டாக்கத்திப் பாம்பு பிற பாம்புகளிலிருந்து "துரு பழுப்பு" முதுகெலும்புகளின் இரண்டு கருப்பு கோடுகள், 12 மேக்சில்லரி பற்கள், 17 முதுகுப்புறச் செதில் வரிசைகள், அதிக எண்ணிக்கையிலான வயிற்றுப்புறச் செதில்கள், ஏழு மேல் உதட்டுச் செதில்கள் மற்றும் அடர்நிற வயிறு ஆகியவற்றால் *வேறுபடுகிறது.*

## மேற்கோள்கள்

## மேலும் வாசிக்க
*Vassilieva, Anna B., et al. (2013). "A new species of Kukri Snake (*Oligodon* Fitzinger, 1826; Squamata: Colubridae) from the Cat Tien National Park, southern Vietnam". *Zootaxa* **3702** (3): 233–246. (*Oligodon cattienensis*, new species).
*Neang, Thy; Grismer, L. Lee; Daltry, Jennifer C. (2012). "A new species of kukri snake (Colubridae: *Oligodon* Fitzinger, 1826) from the Phnom Samkos Wildlife Sanctuary, Cardamom Mountains, southwest Cambodia". *Zootaxa* **3388**: 41–55. (*Oligodon kampucheaensis*, new species).
*David, Patrick; Das, Indraneil; Vogel, Gernot (2011). "On some taxonomic and nomenclatural problems in Indian species of the genus *Oligodon* Fitzinger, 1826 (Squamata: Colubridae)". *Zootaxa* **2799**: 1–14.

## வெளி இணைப்புகள்
*

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:பாம்புகள்
பகுப்பு:அகணிய உயிரிகள்
பகுப்பு:வியட்நாமிய உயிரினங்கள்
பகுப்பு:ஒலிகோடான்
மாங்கனீசு மூவாக்சைடு புளோரைடு

**மாங்கனீசு மூவாக்சைடு புளோரைடு**  (*Manganese trioxide fluoride*) என்பது MnO3F என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் எதிர்காந்தப் பண்பு கொண்ட நீர்மமாக இது காணப்படுகிறது. சேர்மத்தின் பயன்பாடுகள் இல்லை ஆனால் இது ஒரு உலோக மூவாக்சைடு  புளோரைடுக்கு ஓர் அரிய உதாரணம் என்பதால் சில கல்வியியல் ஆர்வத்தை கொண்டுள்ளது.

மாங்கனீசு மூவாக்சைடு புளோரைடு சேர்மம் 1880 ஆம் ஆண்டுகளில் கண்டறியப்பட்டது, ஆனால் மிக சமீபத்தில்தான் சுத்திகரிக்கப்பட்டு படிகமாக்கப்பட்டது.  புளோரோகந்தக  அமிலம்  மற்றும் பொட்டாசியம் பெர்மாங்கனேட்டு சேர்மங்களை வினைபுரியச் செய்து இதை  தயாரிக்கலாம்:

:KMnO4  +  2HF  -> MnO3F  +  KF  +  H2O

மாங்கனீசு மூவாக்சைடு புளோரைடு ஓர் ஒருமமாகப் படிகமாகிறது. எக்சு கதிர் படிகவியல் சோதனை மூலம் இது உறுதிப்படுத்தப்பட்டுள்ளது. நான்முகி வடிவத்தில் உள்ள மூலக்கூறுகள் Mn-O மற்றும் Mn-F பிணைப்புகள் முறையே 1.59 மற்றும் 1.72 Å பிணைப்பு இடைவெளியைக் கொண்டிருக்கின்றன. 

மாங்கனீசு மூவாக்சைடு புளோரைடு சேர்மத்திற்கு மாறாக  TcO3F மற்றும் ReO3F ஆகியவை திண்ம நிலையில் மிகவும் சிக்கலான கட்டமைப்புகளைக் கொண்டுள்ளன. இரேனியம் மூவாக்சைடு புளோரைடு சேர்மத்தில் எண்முக புளோரைடு பாலங்களுடன் சங்கிலி அல்லது வளையங்களாகப் படிகமாகிறது. TcO3F சேர்மம் புளோரைடு பாலத்துடன் இருமமாகப் படிகமாகிறது. இரேனியம்  சேர்மம் லூயிசு காரங்களுடன் சேர்ந்து நிலையான சேர்மங்களை உருவாக்குகிறது.  அதேசமயம் லூயிசு காரங்களின் முன்னிலையில் மாங்கனீசு மூவாக்சைடு புளோரைடு நிலைப்புத்தன்மை அற்றதாக உள்ளது.

## மேற்கோள்கள்

பகுப்பு:மாங்கனீசு சேர்மங்கள்
பகுப்பு:புளோரைடுகள்
பகுப்பு:தாண்டல் உலோக ஆக்சைடுகள்
அக்பருதீன் ஓவைசி

**அக்பருதின் ஓவைசி** (பிறப்பு 14 சூன் 1970) ஒரு இந்திய அரசியல்வாதி மற்றும் தெலுங்கானாவில் உள்ள அனைத்திந்திய மஜ்லிசே இத்திகாதுல் முசுலிமீன் (AIMIM) கட்சியின் தலைவர் ஆவார். 2014 முதல், தெலுங்கானா சட்டப் பேரவையில் சந்திரயாங்குட்டா தொகுதியின் சட்டமன்ற உறுப்பினராக இருந்து வருகிறார்.

## ஆரம்ப வாழ்க்கை மற்றும் பின்னணி
ஓவைசி 1970 ஜூன் 14 அன்று ஐதராபாத்தில் பிறந்தார். தந்தை சுல்தான் சலாவுதீன் ஒவைசி தாய் நசிமா பேகம் ஆவர்.

## மேலும் காண்க
*அம்ஜத் உல்லா கான்
*சையத் அகமது பாஷா குவாத்ரி

## மேற்கோள்கள்

பகுப்பு:1971 பிறப்புகள்
பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
தாதா மிராசி

**தாதா மிராசி** (*Dada Mirasi*, இறப்பு:28 ஆகத்து 1999) ஒரு இந்தியத் திரைப்பட இயக்குநரும், திரைக்கதை ஆசிரியரும் ஆவார். மேற்கு வங்கத்தைச் சேர்ந்த தாதா மிராசி 1960களில் தமிழ், தெலுங்குத் திரையுலகில் ஒரு பிரபலமான இயக்குநராக இருந்தவர். 

ஆகத்து 28, 1999இல் 81வது வயதில் சென்னையில் காலமானார்.

## பணியாற்றிய தமிழ்த் திரைப்படங்கள்
### இயக்குநர்
* கடவுளின் குழந்தை (1960)
* இரத்தத் திலகம் (1963)
* புதிய பறவை (1964)
* அண்ணாவின் ஆசை (1966)
* ராஜா வீட்டுப் பிள்ளை (1967)
* பூவும் பொட்டும் (1968)
* சங்கமம் (1970)
* மூன்று தெய்வங்கள் (1971)

### கதாசிரியர்
தாதா மிராசி பல தமிழ்த் திரைப்படங்களுக்குக் கதாசிரியராகப் பணியாற்றினார். அவற்றில் சில:
* முதல் தேதி (1955)
* சபாஷ் மீனா (1958)
* குழந்தைகள் கண்ட குடியரசு (1960)
* பலே பாண்டியா (1962)
* அன்னை இல்லம் (1963)
* கொடுத்து வைத்தவள் (1963, கதை, வசனம்)
* எங்க பாப்பா (1966)

### நடிப்பு
* புதிய பறவை (சிவாஜி கணேசனின் கோடீசுவரத் தந்தை)
* சிவந்த மண் (சோமு)

## மேற்கோள்கள்

## வெளி இணைப்புகள்
* 

பகுப்பு:1999 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:மேற்கு வங்காள நபர்கள்
இந்திராஜா

**இந்திராஜா** (*Indiraja*) என்பது ஓர் இந்திய யானையாகும். இந்த யானை, இலங்கையின் கண்டியிலுள்ள தலதா மாளிகை என்ற புத்தரின் புனிதப் பல் வைக்கப்பட்டிருக்கும் பௌத்தக் கோவிலில் ஆண்டுதோறும் நடத்தப்படும் சமய ஊர்வலமான எசல பெரகராவில் முக்கிய பெட்டியை பலமுறை ஏந்தி வந்தது. அங்கிருந்த யானைகளில் இது முக்கிய யானையாகும்.

## வரலாறு
1980 ஆம் ஆண்டு இந்தியாவில் பிறந்த  இந்த யானை 1987 ஆம் ஆண்டு சூலை மாதம் நடந்த ஒரு விழாவில் இந்தியாவின் முன்னாள் பிரதமர் இராஜீவ் காந்தியினால் அப்போதைய இலங்கை சனாதிபதி ஜே. ஆர். ஜெயவர்தனாவிடம் அன்பளிப்பாக வழங்கப்பட்டது. இந்திராஜா இலங்கைக்கு பரிசளிக்கப்பட்டபோது அதற்கு 6 வயது.  இளமையில், இந்திராஜா விளையாட்டாக இருந்தாலும் சாந்தமாக இருந்தது. தலதா மாளிகையில் ஜனராஜாவுக்குப் பிறகு இரண்டாவது மூத்த யானையாக இது இருந்தது.

## பெரகரா ஊர்வலம்
2009 ஆம் ஆண்டு பெரகராவின் பிரதான கலசத்தை சுமந்து செல்வதற்கு யானைகள் இல்லாத சூழ்நிலை ஏற்பட்டபோது, 10 நாட்களுக்கு கலசத்தை சுமக்கும் வாய்ப்பு இதற்குக் கிடைத்தது. அன்றிலிருந்து இந்திராஜா 20 ஆண்டுகளுக்கும் மேலாக எசல பெரகராவில் புனிதப் பல்லக்குக் கலசத்தை சுமந்து வந்தது. 2014 ஆம் ஆண்டு, கொடுகொடெல்ல தெரு முனையில், இந்திராஜா மற்றொரு யானையால் தாக்கப்பட்டது. இருப்பினும் கோபம் காட்டாமல் கலசத்தை சுமந்து கொண்டு கோயிலுக்கு நடந்து சென்றது.   2019 ஆகத்து மாதத்தில், முதலாவது கும்பல் எசல பெரகராவின் போது யானை நோய்வாய்ப்பட்டது.

## ஆரவாரம்
2004 ஆம் ஆண்டு விஜயன் என்ற யானைப்பாகனை இந்திராஜா திடீரெனத் தாக்கியதில் அவர் இறந்து போனார். இச்சம்பவத்திற்குப் பிறகு, இந்திராஜா மற்றுமொரு தலதா மாளிகை யானையான சிங்கராஜாவுடன் சங்கிலியால் பிணைக்கப்பட்டது. ஆனாலும் சங்கிலியை உடைத்துக் கொண்டு சிங்கராஜாவை தாக்கியது. பின்னர் இந்திராஜாவிற்கு சில நாட்கள் மயக்கமருந்து அளிக்கப்பட்டது.

## மேற்கோள்கள்

பகுப்பு:இலங்கையில் பௌத்தம்
பகுப்பு:இந்தியாவில் தனிப்பட்ட யானைகள்
பரோன் பட்டாக்கத்தி பாம்பு

***ஒலிகோடான் பரோனி*** (*Oligodon barroni*) அல்லது **பரோன் பட்டாக்கத்தி பாம்பு** என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும். இந்த சிற்றினம் தென்கிழகாசியாவில் மட்டுமே காணப்படும் அகணிய உயிரி.

## சொற்பிறப்பியல்
இதன் சிற்றினப் பெயர், *பரோனி*, பி. ஏ. ஆர். பரோன் நினைவாக, பரோன் இச்சிற்றின நிறைவகை உட்பட முதல் மூன்று மாதிரிகளைச் சேகரித்ததற்காக இடப்பட்டது.

## புவியியல் வரம்பு
*ஓ. பரோனி* கம்போடியா, லாவோஸ், தாய்லாந்து மற்றும் வியட்நாமில் காணப்படுகிறது.

## வாழ்விடம்
*ஓ. பரோனி*யின் இயற்கையான வாழிடம் காடுகளாகும். இது 300 முதல் 1,000 மீ உயரப் பகுதிகளில் காணப்படுகிறது.

## விளக்கம்
*ஓ. பரோனி* 40 செ. மீ. மொத்த நீளத்தை அடையலாம். முதுகெலும்பு செதில்கள் 17 வரிசைகளில் உடலின் மையப்பகுதிகளில் அமைந்துள்ளன.

## உணவு
*ஓ. பரோனி* முக்கியமாகச் சிறிய அரணை மற்றும் பிற ஊர்வனவற்றின் முட்டைகளை உணவாகக் கொள்கிறது.

## இனப்பெருக்கம்
*ஓ. பரோனி* முட்டையிட்டு இனப்பெருக்கம் செய்கின்றது.

## மேற்கோள்கள்

## மேலும் வாசிக்க
*Tanya Chan-ard, Jarujin Nabhitabhata, John W. K. Parr. (2015). *A Field Guide to the Reptiles of Thailand*. New York: Oxford University Press. 352 pp. .
*Smith MA. (1916). "Descriptions of Three New Lizards and a New Snake from Siam". *Journal of the Natural History Society of Siam* **2** (1): 44–47. (*Simotes barroni*, new species, pp.&nbsp;46–47).
*Smith MA (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Oligodon barroni*, new combination, pp.&nbsp;210–211, Figure 68).

பகுப்பு:பாம்புகள்
பகுப்பு:ஒலிகோடான்